ניסי נאש

קרול דניס "ניסי" נאש-בטס (באנגלית: Carol Denise "Niecy" Nash-Betts; נולדה ב-23 בפברואר 1970) היא שחקנית טלוויזיה, קומיקאית, ומנחת תוכניות טלוויזיה אפרו-אמריקאית. נאש זכתה בפרס אמי לתוכנית יומית על התוכנית "בית נקי". היא שיחקה בקומדיה "רינו 911", קיבלה מועמדות לפרס אמי לשחקנית משנה ומועמדות לפרס בחירת הקהל לשחקנית משנה בקומדיה עבור משחקה ב"מחזיקות מעמד". כיכבה כדניס המפיל בקומדיה "מלכות הצעקה". שיחקה במיני-סדרה "כשהם רואים אותנו" בתפקיד דולורוס וויס שעליו הייתה מועמדת לפרס אמי כשחקנית הראשית הטובה ביותר. ב-2018 קיבלה כוכב בשדרת הכוכבים בהוליווד. שיחקה בסדרות של נטפליקס "אמת או חובה" וכן בסדרה עטורת השבחים "דאהמר - מפלצת: סיפורו של ג'פרי דאהמר" תפקיד עליו הייתה מועמדת לפרס גלובוס הזהב ופרס גילדת שחקני המסך ועליו זכתה בפרסי בחירת מבקרי הטלוויזיה, ובפרס NAACP Image. נולדה בשם קרול דניס אנסלי בפאלמדייל, קליפורניה, ארצות הברית, להוריה סוני אנסלי ומרגרט אנסלי. ב-1985 נורתה אמה על ידי בן זוג ממנו נפרדה ונפצעה קשה. ב-1993 אחיה בן ה-17 מייקל אנסלי נורה ונהרג על ידי בן כיתתו רובר הרד. לנאש יש קעקוע עם שמו של אחיה על גבה. אמה הקימה ארגון בשם "אמהות נגד אלימות בבתי הספר" לאחר רצח האח. נאש היא בוגרת אוניברסיטת דומינגז הילס בקליפורניה, ארצות הברית. נאש החלה את הקריירה שלה ב-1995 בסרט הקומי "גברים בצד" יחד עם וופי גולדברג ודרו ברימור. באותה שנה שיחקה בתפקידי אורח בסדרות: "NYPD Blue", "המשפט של איימי", "רבה", "חברות", "CSI" ו-"ER". ב־1999 שיחקה בסרט "עוגיית מזל", בשנת 2000 היה לה תפקיד אורח במספר פרקים בסדרה של ה-CBS "עיר של מלאכים". בשנים 2003–2009 נאש שיחקה בתפקיד סגנית ריינישה ויליאמס בקומדיה של ערוץ סנטרל קומדי "רינו 911" קומדיה פרועה על חיי שוטרים. היא הייתה מנחה של תוכנית הסטייל "בית נקי" בשנים 2003–2010. היא שיחקה בסיטקום יחד עם ג'רי אוקונל "אל תפריע" ב־2008. בשנת 2010 היא זכתה בפרס אמי לתוכנית יומית כמפיקה ומנחת התוכנית "בית נקי", באותה שנה הופיעה בעונות העשירית של התוכנית של ה-ABC "רוקדים עם כוכבים" כאשר בן זוגה היה הרקדן לואי ון אמסטל, הזוג הגיע למקום החמישי. בהמשך הופיעה בסרטי הקולנוע: "המנקה" ב-2007, "רינו 911: מיאמי" ב־2007, "לא נשברת בקלות" ב־2009, "כוח G" ב־2009 ו"בטח בי" מ־2013. ב־2013 החלה להופיע יחד עם לורי מטקאלף בסדרת הקומדיה של ה-HBO "מחזיקות מעמד", בתפקיד דניס "דידי" אורטלי, אחות שחזרה לעבודה אחרי תקופה ארוכה וחייבת להתמודד עם אתגרי הסעד המודרניים כגון התעסקות במילוי טפסים ותקינות פוליטית. עבור תפקידה בסדרה הייתה מועמדת לפרס אמי לשחקנית משנה ב-2015 ופרס בחירת הקהל ב-2016. בשנת 2014 השתתפה נאש בסרט הדרמה ההיסטורית "סלמה" (Selma) בתפקיד ריצ'י ג'יין ג'קסון, אשתו של ד"ר סליבן ג'קסון, שהייתה פעילה משמעותית בתנועה לזכויות האזרח. הסרט זכה להצלחה רבה ולביקורות חיוביות. בשנת 2014 הצטרפה לסדרה "מינדי" בתפקיד ד"ר ג'יין פישמן, יריבתה של מינדי. בעתיד תחזור לשתף פעולה עם מינדי קלינג גם ב"אמת או חובה". בשנים 2015–2016 נאש השתתפה בסדרת האימה "מלכות הצעקה" של רשת פוקס, בעונות הראשונה כמנהלת האבטחה של הקולג' ובעונות השנייה כסוכנת FBI דניס המפיל. באותה שנה היא הופיעה בסדרה קומית נוספת של פוקס, "ברוקלין תשע-תשע" וגם שיחקה בתפקיד אורח בסדרה "הסקס של מאסטרס". ב־2017 הופיעה בסדרת הדרמה "Claws", על תפקידה זה זכתה בפרס סטלייט ומועמדות לפרס NAACP Image לשחקנית קומית. בשנת 2018 קיבלה נאש כוכב בשדרת הכוכבים בהוליווד. ב־2018 השתתפה בסדרה של נטפליקס "כשהם רואים אותנו" כאמו של קורי וויז, אשר ישב בכלא 12 שנה על לא עוול בכפו. על תפקידה זה הייתה מועמדת לפרס אמי לשחקנית הטובה ביותר במיני סדרה או בסרט וזכתה בפרס Black reel ל-2019. בשנת 2020 שיחקה בסרט דרמה של נטפליקס "בוסר". החל מ-2020 שיחקה בקומדיה של נטפליקס "אמת או חובה" של מינדי קלינג בתפקיד ד"ר ג'יימי ריאן, הפסיכולוגית של דייווי (מאיטריי רמקרישנן). הסדרה שודרה לאורך ארבע עונות והסתיימה ביוני 2023. עוד ב־2020 הופיעה במיני סדרה של הולו "גברת אמריקה" בתפקיד פלורנס קנדי, עורכת דין פמיניסטית ותומכת בזכויות אזרח ומייסדת שותפה של אספת הבחירות הפוליטית הלאומית לנשים. עוד ב־2020 היא חזרה לתפקידה בעונות השביעית והשמינית של חידוש הסדרה "רינו 911" ובסרט של פרמאונט+ המבוסס על הסדרה בשם "רינו 911: המרדף אחרי קיואנון". ב-2022 נאש הופיעה כאורחת בשני פרקים של הסדרה "הטירון" ששימשו כפיילוט לסדרת ספין אוף בכיכובה בשם "טירון: סוכנת חדשה" על יועצת בית הספר, סימון קלרק, שמחליטה להתגייס בגיל 50 ל-FBI. העונות הראשונה של סדרת הספין אוף שודרה באוקטובר 2022. אותה שנה שיחקה בדרמה הרומנטית של נטפליקס "ביוטי" בבימויו של אנדרו דוסונמו. בנוסף, בשנת 2022 הופיעה בסדרת המתח של נטפליקס "דאהמר - מפלצת: סיפורו של ג'פרי דאהמר". כשכנה של רוצח ההמונים המתלוננת עליו למשטרה ולא זוכה להתייחסות, על תפקידה בסדרה זכתה במועמדות לפרס גלובוס הזהב, וזכתה בפרס NAACP Image ובפרס בחירת מבקרי הטלוויזיה. נאש הייתה נשואה במשך 13 שנה לכומר דון נאש, השניים התגרשו בשנת 2007. לזוג שלושה ילדים משותפים דומיניק נאש (1991) - מפיק, דוניאל מיקל נאש (1995) - שחקנית ו- דיה נאש (1999) - שחקנית. שתי בנותיה הופיעו בתפקידים קטנים יחד עם אימן בתוכניות "רינו 911", "אמת או חובה" ו"דאהמר-מפלצת". בספטמבר 2010 היא התארסה לג'יי טאקר, היא השתתפה בתוכנית ריאליטי על ההכנות לחתונה ועל החיים איתו ועם בנו. בשנת 2011 השניים התחתנו והתגרשו בשנת 2019. בשנת 2020 התחתנה נאש עם הזמרת ג'סיקה בטס.היא בחרה שלא לתייג את הנטייה המינית שלה, ואינה מרגישה שהיא יוצאת מהארון עכשיו מכיוון שלא הרגישה מדוכאת מינית קודם לכן. מדיה וקבצים בנושא ניסי נאש בוויקישיתוף אתר האינטרנט הרשמי של ניסי נאש ניסי נאש, ברשת החברתית אקס (טוויטר) ניסי נאש, ברשת החברתית אינסטגרם ניסי נאש, במסד הנתונים הקולנועיים IMDb (באנגלית) ניסי נאש, באתר AllMovie (באנגלית) ניסי נאש, במסד הנתונים הקולנועיים KinoPoisk (ברוסית) ניסי נאש, ברשת החברתית אינסטגרם Niecy Nash Has Been Through More Than You Can Imagine: 5 Things You Might Not Know About Niecy – Naturally Moi, web.archive.org, ‏2022-10-01 Reno 911’s Niecy Nash joins The Mindy Project, The A.V. Club, ‏23 באוגוסט 2014 (באנגלית) Samantha Highfill Updated August 22, 2014 at 09:16 PM EDT, Niecy Nash joins 'The Mindy Project', EW.com (באנגלית) Dave Nemetz, Dave Nemetz, ABC Orders The Rookie Spinoff to Series, Plus Gina Rodriguez Comedy and Hilary Swank Drama, TVLine, ‏13 במאי 2022 (באנגלית) Marcus James Dixon, Marcus James Dixon, Awards spotlight: Niecy Nash gives the best performance of her career as the true hero of ‘Monster: The Jeffrey Dahmer Story’, GoldDerby, ‏30 בספטמבר 2022 (באנגלית) Niecy Nash's 3 Kids: Everything to Know, Peoplemag (באנגלית) Niecy Nash Divorce Finalized, Everything Seems Cordial, TMZ (באנגלית) Niecy Nash Says Marrying Jessica Betts Was a 'Going Into Myself,' Not 'Coming Out': 'I'm Being Honest About Who I Love', Peoplemag (באנגלית) רועי אבן, ‏ידידות פלוס, באתר ‏מאקו‏, 2 בספטמבר 2020 Bollinger, Alex (10 במרץ 2021). "Niecy Nash tells Ellen about marrying her 'hersband' & why she won't label her sexuality". LGBTQ Nation. {{cite web}}: (עזרה) "Critics' Choice Awards: The Winners". The Hollywood Reporter. 15 בינואר 2015. נבדק ב-28 ביוני 2023. {{cite web}}: (עזרה) "Emmys 2015: the full list of winners". The Guardian. 21 בספטמבר 2015. נבדק ב-28 ביוני 2023. {{cite news}}: (עזרה) "Emmys 2016: The Full List of Nominations". The Hollywood Reporter. 14 ביולי 2016. נבדק ב-28 ביוני 2023. {{cite web}}: (עזרה) "'La La Land' Wins Best Picture at Critics' Choice Awards (Complete List)". Variety. 12 בדצמבר 2016. נבדק ב-28 ביוני 2023. {{cite web}}: (עזרה) "Emmys 2019: List of Nominations". Variety. 16 ביולי 2019. נבדק ב-28 ביוני 2023. {{cite web}}: (עזרה) "Critics' Choice Awards 2020: See the full winners list". Entertainment Weekly. נבדק ב-28 ביוני 2023. {{cite journal}}: (עזרה) "Critics Choice Awards 2023: The full winners list". Entertainment Weekly. נבדק ב-28 ביוני 2023. {{cite journal}}: (עזרה) "Golden Globes 2023 Winners: See the Full List". Vanity Fair. 11 בינואר 2023. נבדק ב-28 ביוני 2023. {{cite web}}: (עזרה) "SAG Awards 2023: See the Full Winners List!". People. נבדק ב-28 ביוני 2023. {{cite web}}: (עזרה)